Source: https://materska-skola-ludovita-okanika.webnode.sk/obcianske-zdruzenie-okanicek/
Timestamp: 2018-10-23 15:25:16+00:00
Document Index: 15797251

Matched Legal Cases: ['Čl 1', 'Čl 2', 'Čl 3', 'Čl 4', 'Čl 5', 'Čl 10', 'Čl 11', 'Čl 12']

Občianske združenie OKÁNIČEK :: Materská škola
Domov | Naša materská škola | Občianske združenie OKÁNIČEK
OBČIANSKE ZDRUŽENIE OKÁNIČEK
Členovia Občianskeho združenia OKÁNIČEK pri MŠ Ľudovíta Okánika 6 Nitra:
Predseda: Patrik ĎURIŠ
Podpredseda: Jana PAPPOVÁ
Tajomník: Mária RUŽIČKOVÁ
Členovia revíznej komisie: Zuzana JANČOVIČOVÁ
Mariana NEUMANOVÁ
Člen OZ: Anna Orlíková
STANOVY OBČIANSKEHO ZDRUŽENIA OKÁNIČEK
Čl 1
Občianske združenie Okániček /ďalej len „OZ“/ je v súlade zo zákonom č. 83/1990 Zb. v znení zmien a doplnkov dobrovoľným združením rodičov a priateľov materskej školy, záujemcov o fyzický a duševný rozvoj detí, o rozvoj výchovného a vzdelávacieho procesu v materskej škole.
Názov OZ: Občianske združenie OKÁNIČEK
Sídlo OZ: Materská škola, Ľ. Okánika 6, Nitra, 949 01
Čl 2
Cieľom OZ je aktívne napomáhať najmä pri:
výchove a vzdelávaní detí a skvalitňovaní výchovno-vzdelávacieho procesu
riešení výchovných, výučbových, vzdelávacích a prevádzkových problémov
zhromažďovať námety, pripomienky a požiadavky rodičov týkajúce sa výchovy, výučby a vzdelávania detí a spolupracovať pri ich riešení
finančne pomáhať pri nákupe a získavaní nových učebných pomôcok, literatúry a odborných kníh pre učiteľky a deti
finančne a organizačne pomáhať pri skvalitnení a skrášľovaní priestorov a prostredia pre deti – budova MŠ, dvor
finančne pomáhať pri nákupe nových hračiek
finančne a organizačne pomáhať pri zabezpečení kultúrnych, vzdelávacích, športových aktivitách pre deti /plávanie, korčuľovanie, škola v prírode, výuka jazykov, hudobná a pohybová výchova, hra na hudobné nástroje a pod./
poskytovať finančné prostriedky na úhradu cestovného pre deti na výlet, exkurziu, kultúrne a športové aktivity
organizovanie, realizácia a poskytovanie výchovných a vzdelávacích podujatí, workshopov a kurzov pre deti a žiakov, ako aj rodičov a učiteľov
Čl 3
Členmi OZ môžu byť rodičia, ktorých dieťa navštevuje alebo bude navštevovať triedu v materskej alebo základnej škole, resp. školské zariadenie, na ktorého založení participovalo OZ a ktorí súhlasia so stanovami OZ.
Vznik členstva:
Členstvo v OZ vzniká a obnovuje sa v každom novom školskom roku podpisom člena do Zoznamu členov združenia, ktorý sa predloží na prvej schôdzi Valného zhromaždenia a následným vyplnením prihlášky a zaplatením členského príspevku.
Výšku členského príspevku schvaľuje Valné zhromaždenie.
ak sa člen na prvej schôdzi Valného zhromaždenia alebo dodatočne, nezapíše do Zoznamu členov a neuhradí členský príspevok do konca kalendárneho roka v novom školskom roku
vystúpením – členstvo zaniká dňom doručenia písomného oznámenia člena o vystúpení zo zduženia predsedníctvu
vylúčením – členstvo zaniká dňom rozhodnutia predsedníctva o vylúčení, pričom dôvodom pre vylúčenie môže byť závažné porušenie stanov združenia
Čl 4
Práva členov:
Člen má právo podieľať sa na činnosti OZ podľa svojich schopností a možností v zmysle týchto stanov, zúčastňovať sa Valného zhromaždenia.
Člen má právo voliť a byť volený do orgánov OZ.
Člen ma právo predkladať návrhy, podnety a pripomienky na zlepšenie činnosti OZ a na úpravu jeho stanov a sťažnosti týkajúce sa výchovy a vzdelávania detí.
Člen má právo byť informovaný o činnosti a o rozhodnutiach orgánov združenia.
Člen má právo byť informovaný o rozpočte zduženia.
Člen je povinný dodržiavať stanovy OZ, každoročne zaplatiť členský príspevok najneskôr do konca kalendárneho roka v novom školskom roku.
Člen je povinný pomáhať pri plnení cieľov združenia a aktívne sa podieľať na jeho práci.
Člen je povinný podľa svojho svedomia, rozsahu svojich možností a schopností pomáhať orgánom združenia.
Člen je povinný ochraňovať a zveľaďovať majetok združenia.
Čl 5
Orgány občianskeho združenia sú:
Valné zhromaždenie volí a odvoláva predsedníctvo. Valné zhromaždenie sa schádza minimálne 1 krát do roka, alebo podľa potreby. Zvoláva ho predsedníctvo, a to písomne, alebo na nástenke v každej triede MŠ najmenej 10 dní vopred. Prvé stretnutie Valného zhromaždenia sa uskutoční v 10. deň po registrácii združenia Ministerstvom vnútra v sídle združenia. Na prvom Valnom zhromaždení sa zvolia zástupcovia jednotlivých orgánov združenia. Valné zhromaždenie združenia je utvorené z volených zástupcov všetkých členov združenia- zástupcov rodičov z jednotlivých tried MŠ. Valné zhromaždenie je uznášaniaschopné, ak sa ho zúčastní nadpolovičná väčšina všetkých členov.
schvaľuje stanovy občianskeho združenia a ich zmeny a doplnky
schvaľuje výročnú správu o činnosti združenia, rozpočet a správu o
hospodárení združenia
volí a odvoláva členov predsedníctva a revíznej komisie
prerokováva rozpočet a správu o hospodárení združenia
schvaľuje členský príspevok na príslušný kalendárny rok
prerokováva správu o činnosti revíznej komisie
rozhoduje o založení, zlúčení a zániku občianskeho združenia
Predsedníctvo je riadiacim orgánom združenia, tvoria ho traja členovia: predseda, podpredseda a tajomník. Sú volení Valným zhromaždením na obdobie jedného roku. Predsedníctvo zvoláva valné zhromaždenie občianskeho združenia podľa potreby, najmenej však jedenkrát za rok. Predsedníctvo je uznášaniaschopné za prítomnosti nadpolovičnej väčšiny jeho členov. Rozhodnutia predsedníctva sa prijímajú konsenzom alebo hlasovaním. Rozhodnutie je prijaté, ak zaň hlasuje nadpolovičná väčšina prítomných členov predsedníctva. V prípade rovnosti hlasov rozhoduje hlas predsedu.
Predsedníctvo :
riadi činnosť združenia
volí spomedzi členov predsedníctva predsedu, ktorý je štatutárnym orgánom občianskeho združenia , podpredsedu a tajomníka
rozhoduje o bežných veciach súvisiacich s prevádzkou združenia
rozhoduje o vylúčení členov, ktorí konajú v rozpore so stanovami združenia
pripravuje ročnú správu o činnosti združenia, návrh rozpočtu a správu o hospodárení združenia, ktorú predkladá na schválenie valnému zhromaždeniu
ustanovuje likvidátora pri zániku združenia
Revízna komisia je kontrolným orgánom združenia, tvoria ju dvaja členovia volení valným zhromaždením. Členstvo v Revíznej komisii je nezlučiteľné s členstvom v Predsedníctve združenia. Revízna komisia zodpovedá za svoju činnosť Valnému zhromaždeniu.
dozerá nad dodržaním stanov združenia, rozhodnutí orgánov združenia a všeobecne záväzných právnych predpisov
dbá na súlad medzi rozhodnutiami orgánov združenia, stanovami a všeobecne záväznými predpismi
posudzuje ročnú správu o činnosti združenia, návrh rozpočtu, správu o hospodárení združenia vypracovanú Predsedníctvom predtým, ako ju prijme Valné zhromaždenie
Čl 10
OZ zabezpečuje svoju činnosť a hospodári so svojím majetkom.
OZ hospodári podľa schváleného rozpočtu. Rozpočet obsahuje všetky rozpočtové príjmy a výdavky, pričom sa zostavuje a schvaľuje na príslušný školský rok.
Za hospodárenie zodpovedá predsedníctvo. Predsedníctvo vykonáva kontrolu platenia členských príspevkov. Ak ho člen v termíne stanovenom zasadnutím neuhradí, bude z OZ vylúčený.
Výnosy združenia tvoria: členské príspevky, dary a príspevky od fyzických a právnických osôb, príjmy podielu zaplatenej dane, úroky z finančných prostriedkov v peňažných ústavoch, výnosy zo vzdelávacích a spoločenských akcií, príjmy z činnosí pri naplňovaní cieľov OZ, výnosy z majetku OZ, dotácie zo štátneho rozpočtu.
OZ možno poskytnúť aj dotácie zo štátneho rozpočtu a miestneho rozpočtu.
Čl 11
OZ zaniká dobrovoľným rozpustením alebo zlúčením s iným združením.
Ak zaniká OZ rozpustením, predsedníctvo určí likvidátora. Pri likvidácii OZ sa najprv uhradia všetky záväzky organizácie. Likvidačný zostatok sa môže použiť výlučne na školské a charitatívne účely.
Čl 12
Stanovy nadobúdajú platnosť dňom schválenia Valným zhromaždením a dňom registrácie OZ na Ministerstve vnútra SR.
V Nitre, dňa 19.10.2012
Projekty a aktivity škôlky
mslokanika@smsnitra.sk
037/ 733 2647- budova A
037/ 733 6338- budova B
Mgr. Andrea Burianová